แบล็กมูน

**แบล็กมูน** (Black Moon) เป็นกลุ่มตัวละครฝ่ายร้ายในเรื่อง เซเลอร์มูน ปรากฏตัวครั้งแรกในมังงะภาคแบล็กมูน, อนิเมะภาค R ปี 1993 และอนิเมะคริสตัลปี 2015 ที่อยู่ในศตวรรษที่ 30 จุดเด่นคือสัญลักษณ์รูปพระจันทร์เสี้ยวสีดำกลับหัวบนหน้าผาก มีความรู้สึกเคียดแค้นชาวอาณาจักรดวงจันทร์อยู่ในใจ เนื่องจากได้รับการปฏิบัติจากชาวอาณาจักรดวงจันทร์เยี่ยงชนชั้นต่ำมาเป็นเวลานาน ต่อมาได้ถูกไวส์แมนปลุกปั่นยุยง พวกเขาจึงเกิดความต้องการที่จะทำลายล้างทุกสิ่งทุกอย่างบนดวงจันทร์ให้สิ้นซาก

## ชนเผ่าแบล็กมูน

* **ไวส์แมน/เดธแฟนธ่อม** (Wiseman/death phantom) 
: พากย์เสียงโดย เอจิ มารุยามะ (ภาค R), ฮิโรชิ อิวาซากิ (ภาคคริสตัล)

พ่อมดลึกลับผู้ชักใยอยู่เบื้องหลังชนเผ่าแบล็กมูนด้วยการอ้างคำทำนาย ตัวจริงของเขาคือ เดธ แฟนธ่อม อาชญากรที่ถูกจองจำไว้ที่ดาวเนเมซิส ผู้คิดทำลายล้างสิ่งมีชีวิตทั่วจักรวาล

* **เจ้าชายเดมันด์** (Prince Demande) 
: พากย์เสียงโดย คาเนโตะ ชิโอซาวะ (ภาค R), มาโมรุ มิยาโนะ (ภาคคริสตัล)

เจ้าชายแห่งแบล็กมูน ผู้หลงรักเนโอควีนเซเรนิตี้ หรือเซเลอร์มูนในอนาคต ตั้งแต่แรกเห็น และพยายามทำทุกวิถีทางเพื่อให้ได้เธอมาครอบครอง แม้จะรู้ดีว่าไม่มีทางเป็นไปได้ก็ตามแต่มีอยู่ครั้งหนึ่งเดมันด์ได้จูบกับเซเลอร์มูน อาวุธที่น่าสะพรึงกลัวของเดมันด์คือ "ตาอสูร" ที่ 3 ที่ได้รับมาจากไวส์แมน

:※ ที่มาของชื่อ เดมันด์ คือ เพชร (ไดมอนด์)

* **แบล็กเลดี้** (Black Lady) 
: พากย์เสียงโดย คาเอะ อารากิ (ภาค R), มิซาโตะ ฟูคุเอ็น (ภาคคริสตัล)

ร่างของจิบิอุสะ(อุซางิน้อย) ที่กลายร่างเป็นผู้ใหญ่หลังจากถูกไวส์แมนหลอกใช้  

* **ซาฟีล** (Saphir) 
: พากย์เสียงโดย สึโทมุ คาชิวาคุระ (ภาค R), สึบาสะ โยนางะ (ภาคคริสตัล)

น้องชายแท้ๆ ของเจ้าชายเดมันด์ มีหน้าที่รับผิดชอบการสร้างดรอยด์ ในบรรดาชนเผ่าแบล็กมูน มีซาฟีลเพียงคนเดียวที่ไม่ใส่ต่างหูผลึกมารดำ ซึ่งเป็นการแสดงให้เห็นอย่างชัดเจนว่าเขาไม่เคยรู้สึกไว้วางใจในตัวไวส์แมน และพยายามจะเตือนพี่ชายอยู่เสมอว่าอย่าเชื่อไวส์แมนมากจนเกินไป แต่ก็ไร้ผล ในมังงะอาวุธที่น่าสะพรึงกลัวของซาฟีลคือ "มืออสูรกาย"

:※ ที่มาของชื่อ ซาฟีล คือ ไพลิน (แซฟไฟร์)

* **เอสเมร็อด** ( Esmeraude) 
: พากย์เสียงโดย มามิ โคยามะ (ภาค R), โฮวโกะ คุวาชิมะ (ภาคคริสตัล)

1 ในชนเผ่าแบล็กมูน ที่มารับหน้าที่ต่อจากรูเบอุส แม้ภายนอกจะดูเหมือนเป็นแค่คุณหญิงไฮโซที่ชอบหัวเราะเสียงสูง แต่เธอก็เป็นนักวางแผนที่ร้ายกาจ เพราะแผนที่เธอวางไว้ มักจะประสบความสำเร็จเกินคาดเสมอ จุดอ่อนคือถ้าถูกใครเรียกว่า "ป้า" จะโกรธมาก แอบชอบเจ้าชายเดมันด์อยู่ ในมังงะอาวุธที่น่าสะพรึงกลัวของเอสเมร็อดคือ "มืออสูรกาย"

:※ ที่มาของชื่อ เอสเมร็อด คือ มรกต (เอเมรัลด์)

* **รูเบอุส** (Rubeus) 
: พากย์เสียงโดย วาตารุ ทาคางิ (ภาค R), ฮิโรกิ ทากาฮาชิ (ภาคคริสตัล)

1 ในชนเผ่าแบล็กมูน ผู้ทำหน้าที่ตามจับตัว Rabbit (อุซางิน้อย) มีผมสีแดงราวกับเปลวเพลิง นิสัยชั่วร้าย เห็นแก่ตัว ชอบดูถูกผู้หญิง และพร้อมจะหลอกใช้ทุกคนเพื่อผลประโยชน์ของตัวเอง

:※ ที่มาของชื่อ รูเบอุส คือ ทับทิม (รูบี้)

* ** 4 พี่น้องแม่มดสาว** *(อยู่ใต้บังคับบัญชาของรูเบอุส)*

:***เพ็ตส์** (Petz)
: พากย์เสียงโดย เมงุมิ โองาตะ (ภาค R), วาซาบิ มิซูตะ (ภาคคริสตัล)

พี่ใหญ่ของกลุ่ม มีความเด็ดเดี่ยวและเข้มแข็ง แต่ภายในใจลึกๆ ก็อ่อนไหว สมัยก่อนเคยโดนผู้ชายหักอก เธอจึงเกลียดผู้ชายมาก เพ็ตซ์เป็นคู่ปรับของเซเลอร์จูปิเตอร์ ท่าไม้ตายของเธอคือ พลังสายฟ้าแห่งความมืด "Dark Thunder" ส่วนในมังงะเธอใช้ต่างหูผลึกมารดำในการสร้าง Tornado เป็นท่าโจมตี

:***คาราเวรัส** (Caraveras)
: พากย์เสียงโดย อาคิโกะ ฮิรามัตสึ (ภาค R), โทโมเอะ ฮันบะ (ภาคคริสตัล)

พี่คนรองของกลุ่ม เป็นคนที่เข้าใจความรู้สึกของเพ็ตซ์มากที่สุด ปกติไม่ค่อยออกทำงานตามลำพังมากนัก แต่จะชอบทำงานคู่กับเพ็ตซ์มากกว่า คาราเวลัสเป็นคู่ปรับของเซเลอร์วีนัส เธอใช้แสงแห่งความมืด "Dark Beau" เป็นอาวุธ ในมังงะเธอมีพลังที่สามารถปลุกวิญญาณคนตายได้ มีชื่อพลังว่า "Spirit Energy Attack" 

:***เบอร์เธียร์ / เบลเช่** (Berthier)
: พากย์เสียงโดย ยูริ อามาโนะ (ภาค R), รูมิ คาซาฮาระ (ภาคคริสตัล)

น้องคนที่ 3 ของกลุ่ม ภายนอกดูน่ารัก สุขุม เรียบร้อย แต่จริงๆ แล้วเป็นคนที่โหดเหี้ยมอำมหิตมาก เบอร์เธียร์เป็นคู่ปรับของเซเลอร์เมอร์คิวรี่ ท่าไม้ตายของเธอคือ พลังวารีแห่งความมืด "Dark Water" 

:***โคอัน / คอน** (Koen)
: พากย์เสียงโดย วาคานะ ยามาซากิ (ภาค R), ซาสึกิ ยูกิโนะ (ภาคคริสตัล)

น้องสุดท้องของกลุ่ม แอบชอบรูเบอุส และยินดีทำทุกอย่างเพื่อเขา แต่ภายหลังกลับถูกรูเบอุสหลอกใช้ โคอันเป็นคู่ปรับของเซเลอร์มาร์ส ท่าไม้ตายของเธอคือ "Dark Fire"

## ความแตกต่างของต้นฉบับเดิมกับภาคอนิเมะ
* **ไวส์แมน** ในต้นฉบับเดิม ไวส์แมน ในช่วงที่เป็นนักพยากรณ์พเนจร ได้เคยทำนายให้กับกาแล็กเซีย (ซึ่งในอดีตเป็นคนพเนจรเช่นกัน) ว่าจะเป็นผู้ยิ่งใหญ่ในจักรวาลและสามารถคันพบดาวบ้านเกิดในไม่ช้า  และเป็นตัวจุดประกายความคิดส่วนหนึ่งของกาแล็คเซีย ที่คิดจะครอบครองจักรวาลมาไว้เป็นของตนเอง แต่ในภาคอนิเมะ ได้มีการเปลี่ยนแปลงบทให้เป็นเพียงแค่อาชญากรอวกาศ ที่ไม่ได้มีความเกี่ยวข้อง หรือพบเจอกับกาแล็คเซียแต่อย่างใด

* **รูเบอุส** ในต้นฉบับเดิม รูเบอุสจะถูกไวส์แมนฆ่าตาย แต่ในภาคอนิเมะ จะโดนเอสเมรอดหักหลัง และถูกทิ้งให้ตายพร้อมกับยานอวกาศที่ระเบิดเป็นจุล

* **ซาฟีล** ในต้นฉบับเดิม ซาฟีลมีใจเกลียดชังเซเลอร์มูน ที่ทำให้พี่ชายของตนเองต้องถลำลึกสู่เส้นทางที่ชั่วร้าย ภายหลังได้ถูกไวส์แมนควบคุม และถูกเจ้าชายเดมันด์ฆ่าตาย แต่ในภาคอนิเมะ ซาฟีลได้ถูกกำหนดให้เป็นอดีตคนรักของเพ็ตซ์ และถูกฆ่าตายด้วยมือของไวส์แมน

* กลุ่ม**4พี่น้องแห่งแบล็กมูน** ในต้นฉบับนั้นเป็นเพียงลูกน้องของรูเบอุสเท่านั้น โดยทั้ง4คนมีหน้าที่ในการลักพาตัวอัศวินเซเลอร์จับขังในศตวรรษที่30 มีพลังแข็งแกร่งเกินกว่าเซเลอร์จะรับมือ แต่สุดท้ายกลับโดนเซเลอร์มูน วีนัส และหน้ากากทักซิโด สังหารในที่สุด แต่ในภาคอนิเมะ มีการเปลี่ยนแปลงบทสรุปของ4พี่น้องแห่งแบล็กมูน ใหม่ โดยให้4พี่น้องแบล็กมูน ได้พบกับมิตรภาพและความดีของเซเลอร์ ทำให้พวกเธอกลับใจเป็นคนดี เซเลอร์มูนเห็นชอบกับการกลับใจจึงได้ใช้พลังมูน คริสตัล ล้างความชั่วของพวกเธอจนหมด 4พี่น้องแห่งแบล็กมูน เปิดร้านขายเครื่องสำอางขึ้นที่เมืองชิบะ และไม่มีการกล่าวถึงอีกเลย

## แหล่งข้อมูลอื่น
* Green Jealousy 
* Brilliantly Blue - Sapphire's Shrine

หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2536
หมวดหมู่:ตัวละครในเซเลอร์มูน
หมวดหมู่:องค์กรสมมุติ
หมวดหมู่:องค์การทางการปฏิวัติสมมุติ
หมวดหมู่:ตัวละครอนิเมะและมังงะที่สามารถเทเลพอร์ต
หมวดหมู่:บอสวิดีโอเกม
หมวดหมู่:ตัวละครในบันเทิงคดีที่สามารถควบคุมความมืดหรือเงา
หมวดหมู่:ตัวละครที่เป็นนักเดินทางข้ามเวลา
หมวดหมู่:ตัวร้ายที่มีพลังพิเศษที่เป็นสิ่งมีชีวิตนอกโลก
หมวดหมู่:ตัวร้ายที่มีพลังพิเศษในอนิเมะและมังงะ